หุ้นปิดเช้า+3.34 จุด
SET ช่วงเช้าปิดที่ระดับ 992.14 จุด เพิ่มขึ้น 3.34 จุด(+0.34%)มูลค่าการซื้อขาย 15,647.93 ล้านบาท
22 ต.ค. 2553

SET ช่วงเช้าปิดที่ระดับ 992.14 จุด เพิ่มขึ้น 3.34 จุด(+0.34%)มูลค่าการซื้อขาย 15,647.93 ล้านบาท
นักวิเคราะห์ฯเผยตลาดหุ้นไทยเช้านี้เคลื่อนไหวกรอบแคบทิศทางเดียวกับตลาดภูมิภาค และยังมีความผันผวนซึ่งมองว่าตลาดฯช่วงนี้เป็นการสร้างฐานใหม่เพื่อเตรียมพร้อมปรับตัวขึ้นต่อ โดยวันนี้จะเป็นการเล่นหุ้นแบบสลับกลุ่มกันไปและเป็นการเข้ามาเล่นเก็งกำไรเรื่องผลประกอบการงวดไตรมาส 3/53 ช่วงบ่ายตลาดฯน่าจะแกว่งแคบ พร้อมให้กรอบการแกว่ง 980-995 จุด ตลาดหลักทรัพย์ ปิดตลาดช่วงเช้าวันนี้ที่ระดับ 992.14 จุด เพิ่มขึ้น 3.34 จุด(+0.34%)มูลค่าการซื้อขาย 15,647.93
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวก-ลบสลับกันไป โดยแตะจุดสูงสุดของช่วงเช้าที่ 992.57 จุด และแตะจุดต่ำสุดของช่วงเช้าที่ระดับ 985.81 จุด
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้เคลื่อนไหวอยู่ในกรอบแคบ 980-990 จุด ซึ่งเป็นไปในทิศทางเดียวกับตลาดหุ้นอื่นในภูมิภาค แต่ทั้งนี้ตลาดฯก็ยังคงผัวผวนอยู่ซึ่งมองว่าตลาดฯช่วงนี้เป็นการสร้างฐานดัชนีเพื่อที่จะได้มีความแข็งแกร่งขึ้น และดัชนียังมีทิศทางที่จะปรับตัวขึ้นได้ต่อในอนาคต
โดยวันนี้นักลงทุนเป็นการเข้ามาเล่นหุ้นสลับกลุ่มกันไป อย่างกลุ่มค้าปลีกวันนี้ก็มีแรงซื้อเข้ามาค่อนข้างมากทั้ง CPALL , BJC และก็มีพลังงานบางตัว เช่น BANPU ซึ่งปัจจัยสำหรับการลงทุนในขณะนี้เป็นเรื่องของแนวโน้มผลประกอบการงวดไตรมาส 3/53 ของบริษัทจดทะเบียนต่างๆที่กำลังเริ่มทยอยประกาศออกมา
"ตอนนี้ก็จะเป็นการเข้ามาเก็งกำไรเรื่องผลประกอบการของกลุ่ม real sector ที่กำลังจะเริ่มประกาศออกมาในสัปดาห์หน้าหรือต้นเดือนหน้า หลังจากที่กลุ่มแบงก์จบไปแล้ว "นายปริญทร์ กล่าว 
แนวโน้มการลงทุนในช่วงบ่ายนี้ นายปริญทร์ กล่าวว่า ตลาดฯน่าจะเคลื่อนไหวแคบอย่างนี้ต่อไปจนถึงสัปดาห์หน้า เนื่องจากยังมีปัจจัยเรื่องค่าเงินบาทแข้งค่ากดดันตลาดฯอยู่ พร้อมให้กรอบการแกว่ง 980-995 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่    
BANPU    มูลค่าการซื้อขาย 1,576.78   ล้านบาท ปิดที่  780.00  บาท เพิ่มขึ้น  20.00 บาท
PTTCH    มูลค่าการซื้อขาย 1,424.89   ล้านบาท ปิดที่  141.50  บาท เพิ่มขึ้น   6.00 บาท
PTT      มูลค่าการซื้อขาย   652.25   ล้านบาท ปิดที่  304.00  บาท ลดลง    1.00 บาท
BJC      มูลค่าการซื้อขาย   502.18   ล้านบาท ปิดที่   20.10  บาท ลดลง    0.20 บาท
CPALL    มูลค่าการซื้อขาย   446.74   ล้านบาท ปิดที่   41.75  บาท เพิ่มขึ้น   1.50 บาท